Viborger Samler, 1849-10-22
Det preussiske officielle Blad "St. Ang." af 15de d. M. indeholder nu følgende Erklæring i Anledning af den angelske Deputations Audiens hos Kongen af Preussen, og Udenrigsminister Schleinitz: "Bladene have oftere omtalt en fra det i Hertugdommet Slesvig beliggende Landskab Anglen herhen kommen Deputation paa en Maade, som egner sig til at udbrede en falsk Opfatning af denne Sag. Sagens virkelige Sammenhæng er følgende. Den Omstændighed, at den i Hertugdømmet Slesvig for Besættelsen af respective af preussiske og svenske Tropper dragne Demarcationslinie gjennemskærer Landskabet Anglen, havde i Befolkningens Gemytter fremkaldt den Bekymring, at denne Linie kunde lægges til Grund for en definitiv Deling af Hertugdømmet og blive Anledning til en Spaltning af det ved Nationalitet, Sprog og alle borgerlige Jnstitutioner nøie forbundne Landskab Anglen. Præsten Schmidt og 2 agtede Landboere havde desaarsag begivet sig til Berlin for at indhente Beroligelse i denne Anledning, og da dette kunde skee ved en simpel Fremstilling af Sandheden, saa tog Udenrigsministeren ikke i Betænkning at see disse Mænd og give dem den Forsikkring, at hiin Demarcationslinie havde en reen militair Characteer, der kun havde Hensyn til Troppeopstillingen under Vaabenstilstanden, og af hvilken ingen videre Følgeslutninger eller Analogier kunde drages. Paa dens Bøn havde Hs. M. Kongen behaget at stede den til Audients i Potsdam, i hvilken ligeledes ingen videre Anliggender ere komne under Omtale, og fra de Deputeredes Side kun Forsikkringer om vedvarende Troskab mod deres retmæssige Landsherre bleve gjentagne. Da Hs. Maj. Kongen samme Dag havde forsamlet begge Kamres Medlemmer og mange andre Personer til en stor Diner, bleve de Herrer fra Anglen ligeledes indbudte til samme og vendte strax derpaa tilbage til deres Hjem, hvor den Maade, hvorpaa de bleve modtagne her i Berlin, kun kan bidrage til den saa ønskelige Gemytternes Beroligelse." Saaledes er altsaa den preussiske Regjering sluppen fra denne Demonstration, som den selv har fundet ubetimelig, men det er daarligt nok derfra. Hr. v. Schleinitz, vil have vanskeligt ved at oplyse, hvad det er for en Nationalitet, Sprog og borgerlige Jnstitutioner, der forbinde "Landskabet Anglen, nøiere indbyrdes, end det er forbundet med hele det øvrige Slesvig, og hvilke de Ulemper, ere, som dette Strøg, fremfor noget andet, kan lide af Demarcationslinien. Dersom den preussiske Minister vidste lidt mere om Slesvigs Forhold, end hvad Hr. Harbou og Dr. Balemann have souffleret ham, saa vilde han neppe prostitueret sig ved at tale om en angelsk Nationalitet, et angelsk Sprog og angelske Jnstitutioner, der i Slesvig selv ere lutter ubekiendte Ting, medens Sandheden, er, at i Anglen, som overhoved i Midtslesvig, netop to Nationaliteter og to Sprog støde sammen og Jnstitutionerne ere de samme som i de øvrige Landdistricter. Ligesaa jammerlig er Undskyldningen for at man har budt den selvgjorte Deputation til Taffels; – der var netop Selskab ved Hoffet, og saa bød simpel Gjæstfrihed at bede Deputationen sidde hos, man kunde dog ikke lade den gaae med tør Mund; ligesom Sanssouci var en pommersk Præstegaard, beboet af en Phillemon og Bausis, Og hvad endelig det angaaer, at Deputationen skal have forsikkret Kongen af Preussen om sin Troskab mod sin retmæssige Landsherre, da maa man dog sige, at Potsdam var et besynderligt Sted at bære sine Forsikkringer om Troskab mod Kongen af Danmark hen, især efter at Kongen af Preussen er optraadt som Beskytter og Belønner af Utroskab imod ham. (Fædrl.)"Nordd. fr. Pr. og de hamborgske Blade ere fulde af lavcomiske Jeremiader over den utaalelige Tilstand, i Slesvig Nord for Demarcationslinien, navnlig i Flensborg. Danske Matroser og Tapperes" (et schleswigholsteinsk Spotnavn for danske Landfoldater) udøve daglig de gyseligste Excesser; der anføres imidlertid ingen andre Facta end at en "Lærer, (dog ikke vor Ven Hestermann?) og 2 andre af de meest berygtede Schleswigholsteinere i Flensborg have faaet nogle anonyme Pryglen Aftenstund. – "Museum" (formodentlig en Club) i Slesvig har udstødt Advocat Casper wegen Abtrunnigket von der Landessache", og Overretten sammesteds har af egen Drift besluttet, at indlede en Undersøgelse wegen der Zerstörung der Duppeler Schanzen". Da Overretten imidlertid ikke har fundet det raadeligt at anstille personlige Undersøgelser Nord for Demarcationslinien i denne Retning, har den udbedet sig en Sauvegarde af Regjeringscommissionen og faaet samme i Skikkelse af svenske Soldater." – Derimod synes Touren nu endelig ogsaa at være kommen til de gjenstridige Embedsmænd i Byen Slesvig. Pastor Haar i Haddeby har nemlig faaet befaling til at publicere Commissionens Anordninger inden den 20de, eller i modsat Fald nedlægge sit Embede. Samme Hr. Pastor har med sine øvrige Colleger i Slesvig udstedt en væmmelig pharisæisk Erklæring, hvori de motivere deres Negtelse af at bede for Frederik Vl., og som læses i "Børsenhalle for den 18de.